Romário

Romário de Souza Faria eli Romário (s. 29. tammikuuta 1966 Rio de Janeiro, Rio de Janeiron osavaltio, Brasilia) on entinen brasilialainen jalkapalloilija. Romáriota pidetään yleisesti yhtenä kaikkien aikojen parhaista hyökkääjistä ja maalintekijöistä. Hän voitti Brasilian joukkueessa maailmanmestaruuden vuonna 1994. Romário lopetti uransa vuonna 2008, mutta pelasi vuonna 2009 lyhyesti vielä brasilialaisen Américan riveissä toteuttaakseen isänsä unelman. 1\. huhtikuuta 2009 Romario nimitettiin myös Américan markkinointijohtajaksi.http://www.transfermarkt.com/romario/profil/trainer/5406 ==Peliura== ===Seurajoukkueura=== Romário aloitti ammattilaisuransa kotimaassaan Vasco da Gaman joukkueessa vuonna 1985. Hän nousi nopeasti tähdeksi seurassa. Vuonna 1988 Romário siirtyi Eurooppaan ja Alankomaiden suurseuroihin lukeutuvaan PSV:hen. PSV:n riveissä hän voitti kolme Alankomaiden pääsarjan Eredivisien mestaruutta ja kolme maalikuninkuutta. Vuonna 1992 Espanjan suurseura Barcelona hankki Romárion PSV:stä. Barcelonan riveissä hän voitti kaksi Espanjan pääsarjan Primera Divisiónin mestaruutta ja yhden maalikuninkuuden. Vuosina 1995–1999 hän pelasi vuorotellen kotimaassaan Flamengon riveissä ja Espanjassa Valencian riveissä. Vuoden 2000 jälkeen Romário pelasi kotimaassaan Vasco da Gaman ja Fluminensen riveissä sekä Qatarissa Al-Saddin, Yhdysvalloissa Miamin ja Australiassa Adelaide Unitedin riveissä. ===Maajoukkueura=== Brasilian maajoukkueessa Romário pelasi vuosina 1987–2005 70 ottelua ja teki niissä 55 maalia. Hän edusti Brasiliaa MM- kisoissa vuosina 1990 ja 1994. Vuoden 1994 kisoissa Romário teki viisi maalia ja voitti parhaan pelaajan palkinnon johdattaessaan Brasilian mestaruuteen. Hän saavutti Brasilian riveissä myös olympiahopeaa vuoden 1988 kesäolympialaisissa sekä kaksi Copa Américan voittoa ja yhden Confederations Cupin voiton. Romário toimi Brasilian maajoukkueen päävalmentajan Dungan apulaisena 2008 kesäolympialaisissa Pekingissä.MTV3: Dunga valmentaa myös Brasilian olympiajoukkuetta (Luettu 2. marraskuuta 2007) ===Maalit=== Romário teki pitkällä urallaan tasan 1 000 maalia. Tuhannes maali syntyi 21. toukokuuta 2007 rangaistuspotkulla ottelussa Sport Recifeä vastaan. Ottelu keskeytyi maalin jälkeen 16 minuutiksi, kun yleisö ryntäsi kentälle onnittelemaan Romáriota. Hän myös juoksi kentän ympäri kunniakierroksen ja sai muistoksi paidan, jonka selkämyksessä lukee 1000. Romário on kuitenkin laskenut mukaan kaikki maalit junioriajoilta ja epävirallisista otteluista. Kansainvälinen jalkapalloliitto onnitteli Romáriota tuhannen maalin saavuttamisesta, mutta ilmoitti virallisen määrän olevan 929.Miami Herald: Romario bags 1,000th career goal (Luettu 2. marraskuuta 2007) === Saavutuksia === * Alankomaiden pääsarjamestaruus 1989, 1991, 1992 * Alankomaiden cupin voitto 1989, 1990 * Espanjan pääsarjamestaruus 1993, 1994 * Eredivisien paras maalintekijä 1989, 1990, 1991 * Primera Divisiónin paras maalintekijä 1994 * Maailmanmestaruus 1994 * Olympiahopea 1988 * Copa Américan voitto 1989, 1997 * Confederations Cupin voitto 1997 * MM-kisojen paras pelaaja 1994 * FIFAn vuoden pelaaja 1994 ==Poliittinen ura== Vuonna 2010 Romário valittiin kongressin alahuoneeseen Rio de Janeirosta sosialistisen puolueen riveistä.http://www.kansanuutiset.fi/uutiset/ulkomaat/2354353/brasilian- aaniharavaklovnin-todistettava-lukutaitonsa == Lähteet == == Aiheesta muualla == * Maajoukkuetilastot – RSSSF Luokka:Brasilialaiset jalkapalloilijat Luokka:Brasilialaiset olympiamitalistit Luokka:Brasilialaiset poliitikot Luokka:Jalkapallon maailmanmestarit Luokka:FIFA 100 Luokka:Vuonna 1966 syntyneet Luokka:Elävät henkilöt